СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 1 | Уторак, 31.01.2022. године |

**Начелник**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15) и понуде број: 01-01/23 од дана 04.01.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **“НОВИ РУДНИК МРКОГ УГЉА МИЉЕВИНА“ д.о.о. Миљевина, у**лица Баљево поље бб, 73300 Фоча, понуда **број: 01-01/23** достављена дана 04.01.2023. године, у поступку јавне набавке путем Директног споразума за доставу понуде за набавку роба „Набавка угља за гријање зграда Општинске управе општине Ново Горажде, Полицијске станице Ново Горажде и Дома здравља Ново Горажде“ за потребе Општинске управе општине Ново Горажде за 2022. годину, у износу од **3.900,00 КМ без урачунатог ПДВ-а,** односно у износу од **4.563,00 са урачунатим ПДВ-ом.**

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке, број: 02/1-404-46/22. од дана 16.12.2022. године за јавну набавку роба: „Набавка угља за гријање зграда Општинске управе општине Ново Горажде, Полицијске станице Ново Горажде и Дома здравља Ново Горажде“ за потребе Општинске управе општине Ново Горажде за 2022. годину.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **4.000,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за робама „Набавка угља за гријање зграда Општинске управе општине Ново Горажде, Полицијске станице Ново Горажде и Дома здравља Ново Горажде“ за потребе Општинске управе општине Ново Горажде за 2022. годину, упућен је писмени захтјев за достављање приједлога понуде понуђачу **“НОВИ РУДНИК МРКОГ УГЉА МИЉЕВИНА“ д.о.о. Миљевина, у**лица Баљево поље бб, 73300 Фоча.

Понуђач **“НОВИ РУДНИК МРКОГ УГЉА МИЉЕВИНА“ д.о.о. Миљевина** изФоче је доставио тражену понуду за набавку роба тј. „Набавка угља за гријање зграда Општинске управе општине Ново Горажде, Полицијске станице Ново Горажде и Дома здравља Ново Горажде“ за потребе Општинске управе општине Ново Горажде за 2022. годину, у износу од **3.900,00 КМ** која је у оквиру процијењене вриједностии иста се у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-404-46-1/22**

**Ново Горажде, 04.01.2023. године**

 **НАЧЕЛНИК**

 **Мила Петковић , с.р**

На основу члана 59. и 82. став (3) Закона о локалној самоуправи („Службени гласник Републике Српске“ број: 97/16, 36/19 и 61/21), члана 17. Закона о јавним набавкама („Службени гласник БиХ“ број: 39/14 и 59/22) и члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), Начелник општине Ново Горажде д о н о с и:

**О Д Л У К У**

**о доношењу плана јавних набавки за 2023. годину**

I

Доноси се План јавних набавки општине Ново Горажде за буџетску - календарску 2023-у годину.

II

Саставни дио ове Одлуке је План јавних набавки за 2023. годину.

План јавних набавки обухвата набавку роба, услуга и радова, те садржи податке о предмету набавке, јединственом рјечнику јавне набавке, процијењеној вриједности набавке, врсти поступка јавне набавке, оквирним периодима за покретање поступка набавке, оквирним периодима закључења уговора, склапању уговора или оквирног споразума, планираном трајању уговора или оквирног споразума и извору финансирања. План јавних набавки се током буџетске године може измијенити или допунити.

III

План јавних набавки за 2023. годину се објављује на портају јавних набавки у року од 30 дана од дана усвајања буџета општине Ново Горажде за 2023. годину. План јавних набавки се током буџетске године може измијенити или допунити, уколико се појаве нове потребе или могућности набавке роба, услуга и радова, а све измјене и допуне одмах ће бити објављене на порталу јавних набавки.

IV

Ова Одлука ступа на снагу даном доношења и биће објављена у „Службеном гласнику општине Ново Горажде“ и веб страници општине Ново Горажде.

 **Број: 02/1-404-1/23**

**Ново Горажде, 16.01.2022. године**

 **НАЧЕЛНИК**

 **Мила Петковић , с.р**

На основу члана 18. а у вези са чланом 6., члана 87. став (1) тачка а) и став (2), и члана 88. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), а поступајући по захтјеву Одсјека за општу управу општине Ново Горажде, број: 02/3-404-6/23 од дана 17.01.2023. године, Начелник општине Ново Горажде д о н о с и :

**О Д Л У К У**

**о покретању поступка јавне набавке роба**

**у поступку Конкурентског захтјева за доставу понуда**

**I**

Покреће се поступак јавне набавке роба – Конкурентски захтјев за достављање понуда - „Набавка и испорука горива за возила Општинске управе општине Ново Горажде“.

**II**

Јавна набавка ће се спровести путем Конкурентског захтјева за достављање понуда.

**III**

Законски оквир за спровођење поступка јавне набавке садржан је у члану 88. Закона о јавним набавкама – Конкурентски захтјев.

**IV**

Процијењена вриједност јавне набавке из члана I ове Одлуке износи **12.393,16 КМ** без урачунатог пореза на додатну вриједност (без ПДВ-а).

**V**

Јавна набавка је планирана у Плану јавних набавки за 2023. годину у дијелу – РОБЕ, под редним бројем 5. – Набавка горива.

ЈРЈН – 09130000-9 – Нафта и дестилати.

**VI**

Средства из члана IV ове Одлуке обезбијеђена су у Буџету општине Ново Горажде за 2023. годину и налазе се на конту – 4126.

**VII**

Начелник општине ће посебним рјешењем именовати комисију за одабир најповољнијег понуђача.

**VIII**

Саставни дио ове Одлуке чини Захтјев за одобрење јавне набавке, број: 02/3-404-6/23. од 17.01.2023.године.

**IX**

Ова одлука ступа на снагу даном доношења и биће објављена у „Службеном гласнику општине Ново Горажде“.

**Број: 02/1-404-6/23**

**Ново Горажде, 18.01.2022. године**

 **НАЧЕЛНИК**

 **Мила Петковић , с.р**

На основу члана 18. а у вези са чланом 6., члана 87. став (1) тачка а) и став (2), и члана 88. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), а поступајући по захтјеву Одсјека за општу управу општине Ново Горажде, број: 02/3-404-8/23 од дана 17.01.2023. године, Начелник општине Ново Горажде д о н о с и :

**О Д Л У К У**

**о покретању поступка јавне набавке роба**

**у поступку Конкурентског захтјева за доставу понуда**

**I**

Покреће се поступак јавне набавке роба – Конкурентски захтјев за достављање понуда - „Набавка и испорука угља за гријање зграде Општинске управе општине Ново Горажде, Дома здравља и Полицијске станице“.

**II**

Јавна набавка ће се спровести путем Конкурентског захтјева за достављање понуда.

**III**

Законски оквир за спровођење поступка јавне набавке садржан је у члану 88. Закона о јавним набавкама – Конкурентски захтјев.

**IV**

Процијењена вриједност јавне набавке из члана I ове Одлуке износи **17.094,00 КМ** без урачунатог пореза на додатну вриједност (без ПДВ-а).

**V**

Јавна набавка је планирана у Плану јавних набавки за 2023. годину у дијелу – РОБЕ, под редним бројем 4. – Набавка угља.

ЈРЈН – 09111100-1 – Угаљ.

**VI**

Средства из члана IV ове Одлуке обезбијеђена су у Буџету општине Ново Горажде за 2023. годину и налазе се на конту – 4122.

**VII**

Начелник општине ће посебним рјешењем именовати комисију за одабир најповољнијег понуђача.

**VIII**

Саставни дио ове Одлуке чини Захтјев за одобрење јавне набавке, број: 02/3-404-8/23. од 17.01.2023.године.

**IX**

Ова одлука ступа на снагу даном доношења и биће објављена у „Службеном гласнику општине Ново Горажде“.

**Број: 02/1-404-8/23**

**Ново Горажде, 18.01.2023. године**

 **НАЧЕЛНИК**

 **Мила Петковић , с.р**

На основу члана чланова 59. и 82, а у вези са чланом 18. Закона о локалној самоуправи (``Службени гласник Републике Српске``, број: 97/16, 36/19 и 61/27) и чланова 56. и 66. Статута општине Ново Горажде (``Службени гласник општине Ново Горажде``, број: 04/15 и 04/17), начелник општине Ново Горажде д о н о с и:

**О Д Л У К У**

**о стипендирању студената у општини Ново Горажде у 2023. години**

**I Опште одредбе**

**Члан 1.**

**Предмет одлуке**

(1) Овом одлуком прописују се услови, поступци, критеријуми, начин исплате и друга питања која су везана за додјелу стипендија, студентима који имају пребивалиште на територији општине Ново Горажде у 2023. години.

(2) Студентска стипендија представља вид директне финансијске подршке од стране општине Ново Горажде, обезбјеђене за студенте ради награђивања постигнутих резултата, постизања вишег просјека оцјена у току школовања, мотивисања за наставак образовања, те подршке школовању социјалним категоријама становништва.

**II Стипендирање редовних студената**

**Члан 2.**

**Обезбјеђење средстава**

Средства за стипендирање студената у складу са овом Одлуком, обезбјеђују се у буџету општине Ново Горажде. Стипендије се додјељују за једну академску годину.

**Члан 3.**

**Утврђивање броја и износа стипендија**

Начелник Општине ће Јавним конкурсом утврдити број стипендија, а исплата ће се вршити у десет једнаких мјесечних рата према расположивим средствима и утврђеним бројем стипендија.

**Члан 4.**

**Врста стипендија**

1. Студентима првог циклуса на високошколским установама, општина Ново Горажде додјељује двије врсте стипендија:
2. а) без бодовања, студентима по основу успјеха и студентима из породица погигнулих бораца и
3. бодовањем, студентима по основу посебног и социјалног статуса.
4. стипендије које се додјељују без бодовања:
* студентима по основу успјеха током студирања или студентима по основу успјеха похађања средње школе;
* стипендије студентима из категорије дјеце погинулих бораца.
1. стипендије које се додјељују бодовањем:
* стипендије по основу посебног и социјалног статуса.

**III Јавни конкурс**

**Члан 5.**

**Комисија за додјелу студентских стипендија**

(1) За провођење Јавног конкурса за додјелу студентских стипендија, начелник Општине именује Комисију за додјелу студентских стипендија од три (3) члана, коју чине службеници Општинске управе са одговарајућом стручном спремом и радним искуством

(2) Задатак Комисије је да изврши преглед пријава приспјелих на конкурс и утврди ран- листу кандидата у складу са критеријима утврђеним овом Одлуком. Приједлог ранг- листе доставља се начелнику Општине. Техничку подршку Комисији пружаће Одсјек за општу управу.

**Члан 6.**

**Јавни конкурс**

(1) Стипендије се додјељују на основу спроведеног Јавног конкурса. Начелник општине Ново Горажде ће расписати Јавни конкурс за додјелу студентских стипендија најкасније у року од 15 дана од дана доношења ове Одлуке.

(2) Конкурс се објављује на огласној табли општине Ново Горажде, на званичној интернет страници и средствима јавног информисања општине Ново Горажде.

(3) Рок за подношење пријава је 15 дана (петнаест дана) од дана објављивања Јавног конкурса.

**Члан 7.**

**Садржај Јавног конкурса**

Јавни конкурс садржи:

1. Назив и адресу органа који расписује конкурс;

2. Врсту и број стипендија;

3. Вријеме трајања конкурса;

4. Услове и критерије за додјелу стипендија;

5. Потребну документацију;

6. Начин бодовања пријава;

7. Друге потребне податке за потпуну информисаност и одлучивање.

**Члан 8.**

**Општи услови**

(1) Општи услови за додјелу стипендија су сљедећи:

* да студент има пребавалиште на подручју општине Ново Горажде;
* да студент уписује први пут годину студија за коју конкурише;
* да студент не прима стипендију из других јавних извора финансирања;
* да је редован студент првог циклуса додипломских студија;
* да је уписао завршну годину студија до напуњених 25 година живота, осим студената студија који трају 5 или 6 година, који уписују завршну годину студија до напуњених 27 година живота;
* да није примио стипендију општине Ново Горажде за годину студија за коју конкурише, без обзира да ли се школује на истом или другом студијском програму истог факултета или су уписали други факултет.

(2) Неиспуњавање једног од општих услова је елиминаторно, тако да се пријава у процесу селекције неће бодовати.

**Члан 9.**

**Пријава и потребна документација**

Као доказ о испуњености наведених општих и посебних услова, студенти уз попуњену пријаву прилажу сљедећа документа:

Стипендије по основу успјеха током студирања:

* Попуњен образац пријаве;
* Увјерење o кретању;
* Увјерење (потврду) да је први пут уписао академску годину за коју конкурише;
* Потврду о просјеку оцјена из претходне године студија;
* Изјаву да студент није корисник стипендије из других извора.

Стипендирање по основу успјеха у средњој школи:

* Попуњен образац пријаве;
* Увјерење o кретању;
* Увјерење (потврду) да је први пут уписао академску годину за коју конкурише;
* Ученик генерације средње школе прилаже диплому;
* Потврду о просјеку оцјена из средње школе или овјерене копије свједочансатва;
* Изјаву да студент није корисник стипендије из других извора.

Студенти из категорије дјеце погинулих бораца

* Попуњен образац пријаве;
* Увјерење o кретању;
* Увјерење (потврду) да је први пут уписао академску годину за коју конкурише;
* Рјешење о утврђивању статуса породице погинулих и несталих бораца ВРС;
* Изјаву да студент није корисник стипендије из других извора.

 Стипендије по основу посебног и социјалног статуса:

* Попуњен образац пријаве;
* Увјерење o кретању;
* Увјерење (потврду) да је први пут уписао академску годину за коју конкурише;
* Потврду о просјеку оцјена из претходне године студија или свједочанства из средње школе;
* Изјаву о заједничком домаћинству (овјерена кућна листа);
* Увјерење Завода за запошљавање РС-Биро Ново Горажде за незапослене чланове домаћинства;
* Потврду о висини примања за чланове домаћинства ( потврда о висини плате, чек од пензије или друго);
* Увјерење о уписаној академској текућој години за студенте који су чланови домаћинства;
* Увјерење о кориштењу социјалне помоћи ЈУ Центар за социјални рад;
* Увјерење да је дјете без родитељског старања ЈУ Центар за социјални рад;
* Рјешење о категоризацији инвалидности РВИ ВРС;
* Рјешење о категоризацији демобилисаних бораца ВРС;
* Рјешење о одликовању борца ВРС;
* Рјешење о тјелесном инвалидитету судента;
* Извод из матичне књиге умрлих (за студенте са једним или без родитеља);
* Изјаву да студент није корисник стипендије из других извора;
* Доказ о освојеним наградама у Организацији Педагошког завода РС.

**IV) Критеријуми, начин бодовања и рангирање**

**Члан 10.**

**Стипендије по основу успјеха током студирања**

(1) Студенти по основу успјеха, чија је просјечна оцјена током студирања 8,0 и више не бодују се, него право на стипендију остварују благовременим и уредним подношењем пријаве и потребне документације.

(2) Ранг-листа о додјели стипендија се формира тако што се студенти рангирају од највеће просјечне оцјене, према нижој. Уколико постоје студенти са истим просјечним оцјенама, предност се даје прво оним који су уписали вишу годину студија, а затим студентима који студирају у Републици Српској.

**Члан 10.а**

**Стипендирање по основу успјеха у средњој школи**

Ученик генерације уписује се први на ранг-листу, а затим ученици чији је просјек оцјена у завршном разреду средње школе износио 4,50. и више.

**Члан 10.б**

**Стипендије студентима из категорије дјеце погинулих бораца**

Студенти из категорије дјеце погинулих бораца, не бодују се, него право на стипендију остварују благовременим и уредним подношењем пријаве и потребне документације.

**Члан 11.**

**Стипендије по основу посебног и социјалног статуса**

(1)Студенти по основу посебног и социјалног статуса из других категорија бодују се на сљедећи начин:

1. Студентима, чији су родитељи из категорије ратних војних инвалида додјељује се:

* од I до IV категорије ........................ 15(петнаест) бодова
* од V до VI категорије ............................10(десет ) бодова
* од VI до VIII категорије ................................5(пет) бодова
* од VIII до Х категорије ..............................3(три) бода

2. Студентима, чији су родитељи из категорије демобилисаних бораца додјељује се:

* од I до II категорије .................................5(пет) бодова
* од III до IV категорије .............................4(четири) бода
* V категорије ..............3(три) бода
* VI категорије ..............2(два) бода
* VII категорије ...........1(један) бод

3. Студентима, чији су родитељи из категорије одликованих борца Војске РС додјељује се 7(седам) бодова

4. Студентима без родитељског старања додјељује се 15(десет) бодова

5. Студентима без једног родитеља додјељује се 10(петнаест) бодова

6. Студентима по основу незапослености за сваког незапосленог члана породице додјељује се по ...... 5(пет) бодова

7. Студенти по основу личне инвалидности добијају по ....................10(десет) бодова

8. Студентима,чија примања по члану домаћинства не прелазе доле наведени износ,

 додјељује се:

* до 100.00КМ .......7(седам) бодова
* до 200,00КМ ...........5(пет) бодова
* до 300,00КМ .............3(три) бода

9. Студенти по основу освојених награда на такмичењима у Организацији Педагошког

 завода РС додјељује се:

* За I освојено мјесто .................................5(пет) бодова
* За II освојено мјесто ..................................3(три) бодова
* За III освојено мјесто .................................1(један) бодова

10. Студентима за сваку годину студија додјељује се за:

* Прву годину студија .....................................1(један) бод
* Другу годину студија .....................................3(три) бода
* Трећу годину студија .................................6(шест) бодова
* Четврту годину студија ................................9(девет) бодова
* Пету годину студија .......................12(дванаест) бодова
* Шесту годину студија .......................15(петнаест) бодова

11. Студенти по основу чланова домаћинства добијају 1(један) бод за члана домаћинства који похађају основну и средњу школу, а 3(три) бода за члана који је студент.

12. Студенти по основу успјеха добијају бодове, на тај начин, што се просјечна оцјена у претходном школовању помножи са којефицијентом 2, а студентима који су уписали прву годину студија просјечна оцјена у средњој школи се помножи са коефицијентом 3.

(2) Од ставке 1 до 3 студентима се могу додјелити бодови по једном основу.

**Члан 12.**

**Ранг-листа**

(1) Ранг-листа кандидата је јавна и формира се на бази критеријума и начина бодовања који су наведени у овој Одлуци.

(2) Ранг-листу за додјелу стипендија чине студенти из категорије дјеце погинулих бораца, затим студенти који су право на стипендију остварили по основу успјеха током студирања и школовања, те студенти бодовани према критеријима предвиђеним за социјални статус.

(3) Комисија за додјелу стипендија објављује прелиминарну ранг-листу на коју студенти имају право изјавити писани приговор начелнику општине Ново Горажде у року од 8 дана од дана објављивања исте. Начелник општине је дужан донијети одлуку о приговору у року од 8 дана. Одлука начелника општине по приговору је коначна.

(4) Начелник општине на основу коначне ранг-листе, донијеће одлуку о стипендирању студената за академску текућу годину.

**V) Уговарање и обавеза стипендиста**

**Члан 13.**

**Садржај уговора**

(1) Међусобни односи, права и обавезе између Општине и корисника стипендија, односно корисника средстава уређују се уговором, закљученим у складу са законом и овом одлуком.

(2) Уговор о додјели стипендије садржи:

* назив и податке о уговореним странама,
* детаљну разраду права и обавеза даваоца и корисника стипендије,
* висину, начин и динамику исплате, те временски период за који је стипендија додјељена,
* остала права и обавезе уговорених страна.

**Члан 14.**

**Обавеза стипендисте након завршетка студија**

(1) Након завршетка студија и стицања звања, стипендиста је дужан да се јави у Одсјеку за финанскије, привреду и друштвене дјелатности Општинске управе општине Ново Горажде ради евиденције и будуће сарадње.

(2) Стипендиста ће бити у обавези да локалној заједници у току прве године након завршетка студија помогне кроз друштвено користан рад, промоцију и реализацију властитих идеја а све у зависности од стручне оспособљености, могућности и афинитета стипендисте.

(3) Општина Ново Горажде и корисник стипендије ће на бази узајамног повјерења и разумјевања тражити могућности за стварање услова за запослење и осталих услова за квалитетан живот на подручју општине Ново Горажде

**VI) Завршне одредбе**

**Члан 15.**

**Ступање на снагу**

Одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 02/1-606-1/23**

**Ново Горажде,31.01.2023. године**

 **НАЧЕЛНИК**

 **Мила Петковић , с.р**

На основу члана 13. Закона о јавним набавкама Босне и Херцеговине („Службени гласник БиХ“, број: 39/14), члана 3. Правилника о успостављању и раду Комисије за јавне набавке („Службени гласник БиХ“, број:103/14), Правилника о успостављању и раду Комисије за јавне набавке („Службени гласник општине Ново Горажде“, број: 19/22), члана 59. и члана 82. Закона о локалној самоуправи („Службени гласник РС“, број: 97/16, 36/19 и 61/21) и члана VII. Одлуке о покретању поступка јавне набавке роба у Конкурентском поступку за достављање понуда број: 02/1-404-6/23. од дана 18.01.2023. године, Начелник општине Ново Горажде д о н о с и:

**Р Ј Е Ш Е Њ Е**

**о именовању Комисије за одабир најповољнијег понуђача у поступку јавне набавке роба - Конкурентски захтјев** **за набавку и испоруку горива за возила Општинске управе општине Ново Горажде**

**I**

Именује се Комисија за јавну набавку, у поступку јавне набавке роба – Конкурентски захтјев за набавку и испоруку горива за возила Општинске управе општине Ново Горажде, у саставу:

1. Томислав Чарапић, предсједник,
* Душанка Дракула, замјеник предсједника,
1. Миланка Симић, члан,
* Нада Балорда, замјеник члана
1. Владимир Митровић, члан
* Вања Марић, замјеник члана.

**II**

За секретара Комисије из тачке I овог Рјешења, без права гласа, именује се Кадира Шогољ.

Дужности секретара Комисије за јавну набавку су да врши административне послове за комисију, припрема записнике са састанака комисије и извјештај о раду комисије, води документацију и врши друге послове које захтијева предсједник комисије.

Чланови комисије ће, између својих замјенских чланова, одредити лице чија је дужност израда записника са састанака и извјештаја о свом раду.

**III**

Задатак Комисије из тачке I овог Рјешења је да у Конкурентском захтјеву за набавку и испоруку горива за возила Општинске управе општине Ново Горажде:

* преузме приспјеле понуде непосредно по истеку рока за достављање понуда;
* јавно отвори благовремено приспјеле понуде по редослиједу пријема

 ( датум отварања понуда: 06.02.2023. године у 11:15 часова);

* по обављеном поступку отварања понуда, одмах уручи копију записника о отварању понуда присутним представницима понуђача, а осталим понуђачима најкасније у року од три дана;
* изврши преглед, оцјену и упоређивање понуда;
* сачини записник о прегледу и оцјени понуда;
* сачини извјештај о раду;
* да препоруку о избору најповољнијег понуђача или препоруку о поништењу поступка јавне набавке.

**IV**

Ово Рјешење ступа на снагу даном доношења, а објавиће се у „ Службеном гласнику општине Ново Горажде“.

**Образложење**

Дана 18.01.2023. године, Начелник општине Ново Горажде је донијела Одлуку о покретању поступка јавне набавке роба - Конкурентски захтјев за набавку и испоруку горива за возила Општинске управе општине Ново Горажде, број: 02/1-404-6/23.

Да би се поступак законито спровео, потребно је именовати Комисију која ће спровести поступак јавне набавке.

Чланом 13. став 1. Закона о јавним набавкама Босне и Херцеговине („Службени гласник БиХ“, број: 39/14) и чланом 3. Правилника о успостављању и раду Комисије за јавне набавке („Службени гласник БиХ“, број:103/14) прописане су надлежности Уговорног органа приликом именовања Комисије за спровођење поступка јавних набавки.

Чланом 59. и чланом 82. Закона о локалној самоуправи („Службени гласник РС“, број: 97/16, 36/19 и 61/21) прописано је да начелник општине може донијети Рјешење као облик појединачног правног акта.

Узевши у обзир све наведено, а примијенивши наведене законске и подзаконске одредбе одлучено је као у диспозитиву.

**Поука о правном лијеку:**

Против овогРјешења, именовани имају право упутити приговор начелнику општине, у року од 8 (осам) дана од дана пријема Рјешења.

**Број: 02/1-404-6-3/23**

**Ново Горажде, 27.01.2023. године**

 **НАЧЕЛНИК**

 **Мила Петковић , с.р**

На основу члана 13. Закона о јавним набавкама Босне и Херцеговине („Службени гласник БиХ“, број: 39/14), члана 3. Правилника о успостављању и раду Комисије за јавне набавке („Службени гласник БиХ“, број:103/14), Правилника о успостављању и раду Комисије за јавне набавке („Службени гласник општине Ново Горажде“, број: 19/22), члана 59. и члана 82. Закона о локалној самоуправи („Службени гласник РС“, број: 97/16, 36/19 и 61/21) и члана VII. Одлуке о покретању поступка јавне набавке роба у Конкурентском поступку за достављање понуда број: 02/1-404-8/23. од дана 18.01.2022. године, Начелник општине Ново Горажде д о н о с и:

**Р Ј Е Ш Е Њ Е**

**о именовању Комисије за одабир најповољнијег понуђача у поступку јавне набавке роба - Конкурентски захтјев** **за набавку и испоруку угља за гријање зграде Општинске управе општине Ново Горажде, Дома здравља и Полицијске станице**

**I**

Именује се Комисија за јавну набавку, у поступку јавне набавке роба – Конкурентски захтјев за набавку и испоруку угља за гријање зграде Општинске управе општине Ново Горажде, Дома здравља и Полицијске станице, у саставу:

1. Томислав Чарапић, предсједник,
* Душанка Дракула, замјеник предсједника,
1. Миланка Симић, члан,
* Нада Балорда, замјеник члана
1. Владимир Митровић, члан
* Вања Марић, замјеник члана.

**II**

За секретара Комисије из тачке I овог Рјешења, без права гласа, именује се Кадира Шогољ.

Дужности секретара Комисије за јавну набавку су да врши административне послове за комисију, припрема записнике са састанака комисије и извјештај о раду комисије, води документацију и врши друге послове које захтијева предсједник комисије.

Чланови комисије ће, између својих замјенских чланова, одредити лице чија је дужност израда записника са састанака и извјештаја о свом раду.

**III**

Задатак Комисије из тачке I овог Рјешења је да у Конкурентском захтјеву за набавку и испоруку угља за гријање зграде Општинске управе општине Ново Горажде, Дома здравља и Полицијске станице:

* преузме приспјеле понуде непосредно по истеку рока за достављање понуда;
* јавно отвори благовремено приспјеле понуде по редослиједу пријема

 ( датум отварања понуда: 03.02.2022. године у 11:15 часова);

* по обављеном поступку отварања понуда, одмах уручи копију записника о отварању понуда присутним представницима понуђача, а осталим понуђачима најкасније у року од три дана;
* изврши преглед, оцјену и упоређивање понуда;
* сачини записник о прегледу и оцјени понуда;
* сачини извјештај о раду;
* да препоруку о избору најповољнијег понуђача или препоруку о поништењу поступка јавне набавке.

**IV**

Ово Рјешење ступа на снагу даном доношења, а објавиће се у „ Службеном гласнику општине Ново Горажде“.

**Образложење**

Дана 18.01.2023. године, Начелник општине Ново Горажде је донијела Одлуку о покретању поступка јавне набавке роба - Конкурентски захтјев за набавку и испоруку угља за гријање зграде Општинске управе општине Ново Горажде, Дома здравља и Полицијске станице, број: 02/1-404-8/23.

Да би се поступак законито спровео, потребно је именовати Комисију која ће спровести поступак јавне набавке.

Чланом 13. став 1. Закона о јавним набавкама Босне и Херцеговине („Службени гласник БиХ“, број: 39/14) и чланом 3. Правилника о успостављању и раду Комисије за јавне набавке („Службени гласник БиХ“, број:103/14) прописане су надлежности Уговорног органа приликом именовања Комисије за спровођење поступка јавних набавки.

Чланом 59. и чланом 82. Закона о локалној самоуправи („Службени гласник РС“, број: 97/16, 36/19 и 61/21) прописано је да начелник општине може донијети Рјешење као облик појединачног правног акта.

Узевши у обзир све наведено, а примијенивши наведене законске и подзаконске одредбе одлучено је као у диспозитиву.

**Поука о правном лијеку:**

Против овогРјешења, именовани имају право упутити приговор начелнику општине, у року од 8 (осам) дана од дана пријема Рјешења.

**Број: 02/1-404-8-3/23**

**Ново Горажде, 27.01.2023. године**

 **НАЧЕЛНИК**

 **Мила Петковић , с.р**